నార్వే-ఐరోపా సమాఖ్య సంబంధాలు

నార్వే, ఐరోపా సమాఖ్య (EU) లో సభ్య దేశం కాదు. అయితే 1994 లో స్థాపించబడిన యూరోపియన్ ఎకనామిక్ ఏరియా (EEA) లో దీనికి సభ్యత్వం ఉంది. 1960 లో స్థాపితమైన యూరోపియన్ ఫ్రీ ట్రేడ్ అసోసియేషన్ (EFTA) లో నార్వే వ్యవస్థాపక సభ్యురాలు. ఇది మొదట EU కు పూర్వజ సంస్థయైన యూరోపియన్ ఎకనామిక్ కమ్యూనిటీ (EEC) కి ప్రత్యామ్నాయంగా ఏర్పాటు చేయబడింది. నార్వే EEC, యూరోపియన్ యూనియన్ రెండింటిలోనూ చేరాలని భావించింది, కానీ 1972, 1994 లలో జరిగిన ప్రజాభిప్రాయ సేకరణలలో వచ్చిన ఫలితాలకు అనుగుణంగా దాన్ని తిరస్కరించాలని నిర్ణయించుకుంది. 2018 లో నిర్వహించిన యూరోపియన్ సోషల్ సర్వే ప్రకారం, ఐరోపా సమాఖ్యలో చేరడానికి జరిగే ప్రజాభిప్రాయ సేకరణలో 73.6% నార్వేజియన్లు 'వద్దు' అని ఓటు వేసారు. నార్వే రెండు EU సభ్య దేశాలైన ఫిన్లాండ్, స్వీడన్‌లతో భూ సరిహద్దులనూ, డెన్మార్క్‌లో మూడవ వంతు భాగంతో సముద్ర సరిహద్దులనూ పంచుకుంటుంది.

 పోలిక 
జనాభా447,206,1355,367,580ప్రాంతం385, 2 km2 (1,48,729 sq mi)  జనాభా సాంద్రత115/km2 (300/sq mi) 13.9/km2 (ID2) రాజధానిబ్రస్సెల్స్ (వాస్తవంగా) ఓస్లోప్రభుత్వంయూరోపియన్ ఒప్పందాల ఆధారంగా అధిరాష్ట్ర పార్లమెంటరీ ప్రజాస్వామ్యం ఏక పార్లమెంటరీ రాజ్యాంగ రాచరికంప్రస్తుత నాయకుడుకౌన్సిల్ ప్రెసిడెంట్ ఆంటోనియో కోస్టా కమిషన్ ప్రెసిడెంట్ ఉర్సులా వాన్ డెర్ లేయెన్ఉర్సులా వాన్ డెర్ లేయన్మోనార్క్ హెరాల్డ్ ప్రధాన మంత్రి జోనాస్ గహ్ర్ స్టోరేఅధికారిక భాషలు24 అధికారిక భాషలు, వీటిలో 3 "విధానపరమైనవి" గా పరిగణించబడ్డాయి (ఇంగ్లీష్, ఫ్రెంచి, జర్మన్) నార్వేజియన్, సామీ భాషలుప్రధాన మతాలు72% క్రైస్తవ మతం (48% కాథలిక్కులు, 12% ప్రొటెస్టాంటిజం, 8% తూర్పు సంప్రదాయ, 4% ఇతర క్రైస్తవ మతం) 23% మతపరమైనవి, 3% ఇతర, 2% ఇస్లాం82% క్రైస్తవులు, 13% మతపరమైనవి, 5% ఇతర మతస్థులుజాతి సమూహాలుజర్మన్లు (ca. 8.3 కోట్లు) ఫ్రెంచ్ (ca. 6.7 కోట్లు) ఇటాలియన్లు (ca. 6.0 కోట్లు) స్పానిష్ (ca. 4.7 కోట్లు) పోల్స్ (ca. 4.6 కోట్లు) రొమేనియన్లు (ca) 1.6 కోట్లు డచ్ (ca. 1.3 కోట్లు)
గ్రీకులు (ca. 1.1 కోట్లు) పోర్చుగీసు, ఇతరులు (ca. 1.1 కోట్లు )86.2% నార్వేజియన్, 13.8% నార్వేజియేతరజిడిపి (నామమాత్రపు) $16.477 ట్రిలియన్, తలసరి $31,801$443 బిలియన్లు, తలసరి $82,711

 వాణిజ్యం 
నార్వే వాణిజ్యంలో ఐరోపా సమాఖ్యదే సింహభాగం. నార్వే దిగుమతి, ఎగుమతుల్లో ఇది అతి ముఖ్యమైన భాగస్వామి. మరోవైపు నార్వే, EU కు నాల్గవ అతి ముఖ్యమైన దిగుమతి భాగస్వామి, ఏడవ అతి ముఖ్యమైన ఎగుమతి భాగస్వామి. 2008 లో EUకి నార్వే ఎగుమతులు €91.85 బిలియన్లు. ఈ విలువలో ఎక్కువ భాగం ఇంధన సరఫరాలు, ఇతర ప్రాథమిక ఉత్పత్తుల నుండి వచ్చినవే (కేవలం 14.1% మాత్రమే తయారీ ఉత్పత్తులు). ఇంతలో, EU నుండి నార్వేజియన్ దిగుమతులు €43.58 బిలియన్లు, ఈ విలువలో ఎక్కువ భాగం తయారీ ఉత్పత్తులే.

 చరిత్ర 
1962 లో నార్వే యూరోపియన్ ఎకనామిక్ కమ్యూనిటీ (EEC)లో సభ్యత్వం కోసం దరఖాస్తు చేసుకుంది. ఐర్లాండు, అలాగే తోటి EFTA సభ్యులైన డెన్మార్క్, యునైటెడ్ కింగ్‌డమ్ లు కూడా అంతకు మునుపటి ఏడే దరఖాస్తు చేసుకున్నాయి. మరుసటి సంవత్సరంలో ఫ్రాన్స్, యునైటెడ్ కింగ్‌డమ్ దరఖాస్తును తిరస్కరించినప్పుడు, నార్వే తదితర దేశాలతో వారికి ఉన్న బలమైన ఆర్థిక సంబంధాల కారణంగా నార్వే ప్రవేశంపై చర్చలను కూడా నిలిపివేసారు. 1967 లో కూడా+ మళ్ళీ ఇలాగే జరిగింది. 

1972 జనవరి 22 న EECలో నార్వేజియన్ సభ్యత్వాన్ని నియంత్రించే నిబంధనల కోసం నార్వే తన చర్చలను పూర్తి చేసింది. 1972 ప్రారంభంలో EECలో చేరడానికి అనుకూలంగా పార్లమెంటరీ మెజారిటీ వచ్చిన తరువాత, ప్రభుత్వం ఈ ప్రశ్నను సెప్టెంబరు 24, 25 తేదీలలో ప్రజాభిప్రాయ సేకరణకు పంపింది. అందులో 53.5% మంది సభ్యత్వానికి వ్యతిరేకంగాను, 46.5% మంది అనుకూలంగానూ ఓటు వేశారు. "Norway and the EU – A Historical Overview". Norway mission to the EU. Archived from the original on 2010-11-12. Retrieved 2016-02-29. ప్రజాభిప్రాయ సేకరణ ఫలితం తరువాత ట్రిగ్వే బ్రాట్టెలి నేతృత్వంలోని నార్వేజియన్ లేబర్ పార్టీ ప్రభుత్వం రాజీనామా చేసింది. లార్స్ కోర్వాల్డ్ నేతృత్వంలోని సంకీర్ణ ప్రభుత్వం అధికారం చేపట్టింది. 

ప్రజాభిప్రాయ సేకరణ ఫలితం తర్వాత నార్వే, కమ్యూనిటీతో వాణిజ్య ఒప్పందం కుదుర్చుకుంది. 1994 జనవరి 1 న నార్వే యూరోపియన్ ఎకనామిక్ ఏరియాలో చేరే వరకు ఆ వాణిజ్య ఒప్పందం కొనసాగింది.

1994 నవంబరు 28 న రెండవ ప్రజాభిప్రాయ సేకరణ జరిగింది. దీనిలో ఆధిక్యం తగ్గింది కానీ ఫలితం మాత్రం అదే వచ్చింది: 52.2% మంది సభ్యత్వాన్ని వ్యతిరేకించగా, 47.8% మంది అనుకూలంగా వోటు వేసారు. మొత్తం 88.6% మంది ఓటు వేశారు. ప్రస్తుతం నార్వే దరఖాస్తును స్థంభింపజేసారు. దాన్ని తిరిగి ప్రారంభించే ప్రణాళికలేమీ లేవు. 

నార్వే పశ్చిమ యూరోపియన్ యూనియన్‌లో, 2011 లో ఆ సంస్థ మూతబడే వరకు, అసోసియేట్ సభ్యదేశంగా ఉండేది.

 ఐరోపా సమాఖ్యలో సభ్యత్వంపై చర్చ 
ఐరోపా సమాఖ్య సభ్యత్వం కోసం నార్వే గతంలో చేసుకున్న దరఖాస్తును ఆ దేశం స్తంభింపజేసింది గానీ దాన్ని ఉపసంహరించుకోలేదు. చేరాలనే రాజకీయ సంకల్పం దేశీయంగా మళ్ళీ ఏర్పడితే దరఖాస్తును ఎప్పుడైనా తిరిగి ప్రారంభించవచ్చు.

నార్వేకు ఒక ప్రధాన సమస్య దాని మత్స్య సంపద. ఇవి జాతీయ ఆర్థిక వ్యవస్థలో ముఖ్యమైన భాగం. నార్వే EUలో చేరితే ఇవి కామన్ ఫిషరీస్ పాలసీ కిందకు వస్తాయి. నార్వే తలసరి GNP ఎక్కువగా ఉండడంతో, దాని సభ్యత్వ రుసుము కూడా ఎక్కువ గానే చెల్లించాల్సి ఉంటుంది. దేశంలో పరిమితమైన వ్యవసాయం, కొన్ని తక్కువగా అభివృద్ధి చెందిన ప్రాంతాలు ఉన్నాయి, అంటే నార్వేకు EU నుండి లభించే ఆర్థిక మద్దతు తక్కువగా ఉంటుంది. అయితే, 2009 నాటికి నార్వే అనేక EU ప్రాజెక్టులలో చేరాలని నిర్ణయించుకుంది.

 మూలాలు 

వర్గం:నార్వే విదేశీ సంబంధాలు